hu de hu hu hu hu hu hu en hu eo hu hu en hbs_lat hu hu hu en hu hu en en en en hu hu hu hu hu hu hu hu hu hu hu hu hu hu hu hu hu hu de hu hu de de en hu hu hu hu hu hu hu hu hu hu hu hu en
Első Magyar „Fenntarthatósági Csúcs” A felelősségvállalás jegyében – CCO Magazin
Páratlan társadalmi összefogás tapasztalható az Első Magyar „Fenntarthatósági Csúcs” konferencia körül.
Eddig mintegy 33 szervezet, köztük a nonprofit szektor képviselői, a legkülönfélébb gazdasági szakmai szervezetek, a megújuló energiákban, hulladékgazdálkodásban, környezetvédelemben érdekelt gazdasági és érdekvédelmi szervezetek, szövetségek, az alternatív, megújuló energiák elterjedésében érdekelt szervezetek, ipari és kereskedelmi kamarák stb. karolták fel a fenntartható fejlődés témájának nemzeti szintű megvitatását. Szokatlanul sok média is csatlakozott a rendezvényhez.
Az ENSZ által szervezett 1992-es riói és a 2002-es johanessburgi Fenntartható Fejlődési Világtalálkozót majd 2012-ben követi a következő globális eszmecsere. Az Első Magyar „Fenntarthatósági Csúcs” konferencia 2010-ben e világtalálkozók közé betagozódva, a magyar fenntartható fejlődésért tevő, cselekvő, felelősen gondolkodó és élő emberek, cégek, szervezetek évről évre visszatérő találkozója kíván lenni.
Első Magyar „Fenntarthatósági Csúcs” a felelősségvállalás jegyében – Konferencia és kiállítás
Időpont:   2010. november 18-19. (csütörtök-péntek)
Helyszín:   Balatonalmádi, Hotel Ramada
A konferencia fő kérdéskörei:
1. Fenntartható társadalom, fenntartható gazdaság (energia)
2. Klímaváltozás, környezetvédelem, zöldülő üzlet
3. Az üzleti szektor felelőssége
5. Gondolkodásmód-, értékváltás  (tudatos létezés, egészségügy, oktatás)
A kiállítással egybekötött konferencia előadói,  a tudomány, oktatás, nonprofit szektor, üzleti élet kiválóságai, írók, filozófusok, s nem utolsósorban a kormány felelős döntéshozói, fontosnak tartják a fenntartható fejlődés minden vetületének, területének átfogó, nemzeti szintű megvitatását, a problémák megbeszélését, a megoldások keresését, a párbeszédet.
“Sokkal többen vagyunk, mint gondolnánk, akik felelősséget éreznek a jövőért, s ezért aktív, cselekvő módon tesznek is érte. Sokan, de még nem elegen, ahhoz, hogy megforduljon a fenntarthatatlan, a földet, a természetet tönkretevő, a klímát megváltoztató, egymásnak ártó magatartás és gondolkodásmód, s átalakuljon az élet itt a földön fenntarthatóvá, minden élőlény, köztük minden ember létezéséhez alkalmassá.” – mondta Demcsák Mária, a  konferencia szervezője.
Jöjjön el Ön is, legyen aktív, cselekvő előmozdítója a fenntartható fejlődésnek!
Részletes tematika és információk a regisztrációs feltételekről, a kiállítási és előadási lehetőségekről: www.fenntarthatosagicsucs.hu weboldalon.
Regisztrációs kedvezmények: Szakmai Partner szervezeteink tagjai számára a részvételi díjból 20% kedvezményt biztosítunk.
Kérjük, a megjegyzés rovatban legyen szíves feltüntetni, mely szervezet tagjaként regisztrál kedvezménnyel.
A tanárok, diákok, magánszemélyek, civil szervezetek képviselői 30% kedvezménnyel vehetnek részt a rendezvényen.
Piac és Profit Konferenciaközpont
telefon: +36 1 239 9597, fax: +36 1 239 9595,
CCO Magazin a Twitteren:
Alapító főszerkesztő: Barát Tamás
Afrika bell pottinger best practice Burson-Marsteller cannes CCO CIPR csr díj EACD edelman ENSZ etika fake news GWA iabc icco ipra kampány kommunikáció konferencia kreatív krízis Kríziskommunikáció lions magazin marketing microsoft MPRSZ MUOSZ Museum of Public Relations MÖT média mérés oktatás pr prca PRO PR díj prweek Public relations sajtóetika seo smart smart konferencia social media
© Copyright 2022 | CCO Magazin